བྱང་ཆུབ་ཀྱི་སེམས་གབ་པ་དགུ་སྐོར་གྱི་
ནང་ནས་བཅིངས་ཚད་ཀྱི་ལེའུ་
བཞུགས་སོ། །
༄༅། །འདི་ནས་མར་ན་བྱང་ཆུབ་སེམས་གབ་པ་དགུ་སྐོར་གྱི་ནང་ནས་བཅིངས་
ཚད་ཀྱིས་གང་བཅིངས་པ་སྟོན་ཏེ། སྤྱིར་ཀུན་ཏུ་བཟང་པོའི་བོན་གྱི་ལྟ་བ་འདི་ཐོས་
ནས། མ་བསྒོམ་པར་སོ་སོའི་གནས་ན་དགེ་བ་རྣམས་ནི་ཁྱད་དུ་བསད། སྡིག་པ་
རྣམས་ལ་དོག་པ་མི་མངའ་ནས། བཅིངས་ཚད་ཆེན་པོ་ཅིག་ཡིན་ཟེར་ནས། གང་
གིས་བཅིངས་པ་ལགས། སྤྱིར་ཀུན་ཏུ་བཟང་པོ་བོན་གྱི་ལྟ་བ་འདི་ཐོས་ནས། མི་
བསྒོམ་པར་སོ་སོའི་གནས་ན་ལྷབ་ལྷུབ་ཀྱིས་བརྒྱན་ནས། འཁྲུལ་པ་རྣམས་ཀྱི་བར་
འཚམས་དང་། སེམས་ཅན་རྣམས་ཀྱི་ཁ་ལོ་དང་། དགེ་སྡིག་ཆོལ་པས་བློ་གཡེང་ན་
བཅིང་ཚད་ཆེན་པོ་གཅིག་ཡིན་ཟེར་ན། གང་གིས་བཅིངས་པ་ལགས། སྤྱིར་ཀུན་ཏུ་
བཟང་པོ་བོན་གྱི་ལྟ་བ་འདི་ཐོས་ནས། མི་བསྒོམས་པར་སོ་སོའི་གནས་ན། ལྟ་བ་དེ་
ལ་རྒྱབ་གཏད་ནས། སེམས་ཅན་གང་གི་ཡང་སྲོག་ལས་འཛེམ་བག་མེད་ནས།
བཅིངས་ཚད་ཆེན་པོ་ཅིག་ཡིན་ཟེར་ན། གང་གིས་བཅིངས་པ་ལགས། སྤྱིར་ཀུན་ཏུ་
བཟང་པོ་བོན་གྱི་ལྟ་བ་འདི་ཐོས་ནས། མི་བསྒོམས་པ་སོ་སོའི་གནས་ནས། ལྟ་བ་དེ་
ཁ་ཐོན་དུ་ཁྱེར་ནས། ཕ་རོལ་ལ་ཐེ་ཚོམ་རྒོད་༼རྒོལ་༽ཅིང༌། བློ་ཆུང་ཡང་ཁོང་དགེ་བ་
24

སེམས་སྡེ།
༼ཁ༽
བཅིངས་ཚད་ཀྱི་ལེའུ།
རྣམས་ཀྱི་ངར་གཅོགས་ནས། བཅིངས་ཚད་ཆེན་པོ་གཅིག་ཡིན་ཟེར་ན། གང་གིས་
བཅིངས་པ་ལགས། སྤྱི་ཀུན་ཏུ་བཟང་པོ་བོན་གྱི་ལྟ་བ་འདི་ཐོས་ནས། མི་བསྒོམས་པ་
སོ་སོའི་གནས་ནས། ལྟ་བ་དེས་ཆེད་བསྙད་ནས། ལ་ཚོང་དང་སློང་ཁྲོ་དང་ཁེ་སྤོགས་
ལ་སེམས་འཕྱོས་ནས། བཅིངས་ཚད་ཆེན་པོ་ཅིག་ཡིན་ཟེར་ན། གང་གིས་བཅིངས་པ་
ལགས། སྤྱི་ཀུན་ཏུ་བཟང་པོ་བོན་གྱི་ལྟ་བ་འདི་ཐོས་ནས། མི་བསྒོམ་པར་སོ་སོའི་
གནས་ནས། དྲན་པ་གཟུངས་སུ་མི་བཟུངས་ཏེ་བརྗོད་ནས། བཅིངས་ཚད་ཆེན་པོ་
གཅིག་ཡིན་ཟེར་ན། གང་གིས་བཅིངས་པ་ལགས། སྤྱི་ཀུན་ཏུ་བཟང་པོ་བོན་གྱི་ལྟ་བ་
འདི་ཐོས་ནས། མི་བསྒོམས་པར་སོ་སོའི་གནས་ན། ཆེ་ཆུང་དང་གཞན་དམས་པར་
བྱ་བའི་ཐབས་ཤོམས་ན། བཅིངས་ཚད་ཆེན་པོ་ཅིག་ཡིན་ཟེར་ན་གང་གིས་བཅིངས་
པ་ལགས། སྤྱིར་ཀུན་ཏུ་བཟང་པོ་བོན་གྱི་ལྟ་བ་འདི་ཐོས་ནས། མི་སྒོམ་པར་སོ་སོའི་
གནས་ན། བརྟགས་ཅིང་བསྒོམ་མོ་བའི་ལམ་དུ་འདུ་བྱེད་གཞན་ལ་མི་ཚེ་ཟད་ནས།
བཅིངས་ཚད་ཆེན་པོ་ཅིག་ཡིན་ཟེར་ན་གང་གིས་བཅིངས་པ་ལགས། སྤྱིར་ཀུན་ཏུ་
བཟང་པོ་བོན་གྱི་ལྟ་བ་འདི་ཐོས་ནས། མི་བསྒོམས་པར་སོ་སོའི་གནས་ནས་མེད་ཀྱི་
དོགས་པའི་འདུ་ཤེས་ཀྱིས། ཡུལ་ཞིང་དང་ས་རྐོས་དང་། བེའུ་ལུག་དང་བཙའ་
སྐྱོངས་དང༌། དེ་རྣམས་ལ་སེམས་གཡེངས་ནས་འབྲལ་མ་ཕོད་ན། བཅིངས་ཚད་
ཆེན་པོ་ཅིག་ཡིན་ཟེར་ན་གང་གིས་བཅིངས་པ་ལགས། སྤྱི་ཀུན་ཏུ་བཟང་པོ་བོན་གྱི་ལྟ་
བ་འདི་ཐོས་ནས། མི་བསྒོམ་པ་སོ་སོའི་གནས་ནས། དོན་མེད་པའི་ལས་ལ་ལྡོག་
༼གཏོགས་༽འདོད་ཆེ་ཞིང་ཁོང་རྩིང་ན། བཅིངས་ཚད་ཆེན་པོ་ཅིག་ཡིན་ཟེར་ན་གང་
གིས་བཅིངས་པ་ལགས། སྤྱི་ཀུན་ཏུ་བཟང་པོ་བོན་གྱི་ལྟ་བ་འདི་ཐོས་ནས་མི་བསྒོམས་
པར་སོ་སོའི་གནས་ནས། དགེ་བ་གང་གིས་སྒོ་ནས་ཀྱང་རྩོལ་མི་ནུས་པར་སྦུངས་ཆུང་
བཅིངས་ཚད་ཆེན་པོ་ཅིག་ཡིན་ཟེར་ནས། གང་གིས་བཅིངས་པ་ལགས། སྤྱི་ཀུན་
ན།
25

གསུང་རབ་སྒོ་མཛོད་རིན་པོ་ཆེའི་གླེགས་བམ། 136
ཏུ་བཟང་པོ་བོན་གྱི་ལྟ་བ་འདི་ཐོས་ནས། མི་བསྒོམས་པར་སོ་སོའི་གནས་ནས།
དབྱར་༼གཡར་༽གྱིས་བླངས་པ་རྗེས་སུ་མི་སོབ་ནས། བཅིངས་ཚད་ཆེན་པོ་གཅིག་ཡིན་
ཟེར་ན་གང་གིས་བཅིངས་པ་ལགས། སྤྱི་ཀུན་དུ་བཟང་པོ་བོན་གྱི་ལྟ་བ་འདི་ཐོས་ནས་
མི་བསྒོམས་པར་སོ་སོའི་གནས་ན་འདོད་པ་ལོག་པ་ལ་དད་ཆེ་ན་བཅིང་ཚད་ཆེན་པོ་
གཅིག་ཡིན་ཟེར་ན་གང་གིས་བཅིངས་པ་ལགས། སྤྱི་ཀུན་ཏུ་བཟང་པོ་བོན་གྱི་ལྟ་བ་
འདི་ཐོས་ནས་མི་བསྒོམ་པར་སོ་སོའི་གནས་ནས་བསྒོམ་མོ་མནོ་བའི་ལམ་དུ། བསྒོམ་
པའི་དབང་མེད་པར་བྱུང་ཏེ། ད་ཕན་ཆད་མ་ཕྲད་ནས། བཅིངས་ཚད་ཆེན་པོ་ཅིག་
ཡིན་ཟེར་ན། གང་གིས་བཅིངས་པ་ལགས། ༧ འདི་ནས་མར་ལ་བསྒོམ་དུ་སོང་བ་
ལས། བཅིངས་ཚད་བརྒྱད་ཀྱིས་བཅིངས་པ་སྟོན་ཏེ། སེམས་ཉིད་རྣམ་པར་རྟོག་
རྡུལ་ཀྱང་མེད་པའི་ལྟ་བས་མ་ཟིན་ཏེ། བཅིངས་ཟེར་ན་གང་གིས་བཅིངས་པ་ལགས།
སེམས་ཉིད་མ་ཡེངས་པ་ལས་མ་གཡོས་པའི། ལྟ་བས་མ་ཟིན་ཏེ་བཅིངས་ཟེར་ན་གང་
གིས་བཅིངས་པ་ལགས། སེམས་ཉིད་མཉམ་པ་ཆེན་པོའི་ངང་ལས། སྟོར་བྲལ་མེད་
པའི་ལྟ་བས་མ་ཟིན་ཏེ་བཅིངས་ཟེར་ན་གང་གིས་བཅིངས་པ་ལགས། སེམས་ཉིད་
ཟད་པ་མེད་པའི་ཀློང་དུ་བདེན་པ་དོན་གྱིས་མཆོག་ལས་སྤྱོད་པའི་ལྟ་བས་མ་ཟིན་ཏེ་
བཅིངས་ཟེར་ན། གང་གིས་བཅིངས་པ་ལགས། སེམས་ཉིད་ཐོག་པ་མེད་པའི་ཡེ་ཤེས་
ཀྱིས། བརྩལ་བ་མེད་པར་ལྷུན་གྱིས་གྲུབ་པའི་ལྟ་བས་མ་ཟིན་ཏེ། བཅིངས་ཟེར་ན་
གང་གིས་བཅིངས་པ་ལགས། སེམས་ཉིད་ཐམས་ཅད་མཁྱེན་པའི་ཡེ་ཤེས་ལས། འདི་
ཞེས་བྱ་བའི་གཏད་མི་འཆའ་བའི་ལྟ་བས་མ་ཟིན་ཏེ་བཅིངས་ཟེར་ན། གང་གིས་
བཅིངས་པ་ལགས། སེམས་ཉིད་ཐུགས་རྗེ་ཆེན་པོ་སྤྱི་ལ་ཁྱབ་པ་ལས། མཉམ་པའི་ལྟ་
བས་མ་ཟིན་ཏེ་བཅིངས་ཟེར་ན་གང་གིས་བཅིངས་པ་ལགས། སེམས་ཉིད་འདུ་ཤེས་
མི་འཇུག་པ་ལས། ། མ་བཅོས་པའི་ལྟ་བས་མ་ཟིན་ཏེ་བཅིངས་ཟེར་ན་གང་གིས་
26

སེམས་སྡེ།
བཅིངས་ཚད་ཀྱི་ལེའུ།
བཅིངས་པ་ལགས། ༧ འདི་ལས་མར་ནི་བཅིངས་ཚད་གང་གིས་བཅིངས་པ་
༧
སྤྱི་ཀུན་ཏུ་བཟང་པོ་བོན་གྱི་ལྟ་བ་འདི་ཐོས་ནས། མི་བསྒོམས་པར་སོ་སོའི་གནས་ནས།
དགེ་བ་རྣམས་ནི་ཁྱད་དུ་བསད་པ། སྡིག་པ་རྣམས་ལ་དོགས་པ་མེད་ན། ཀུན་ཏུ་
བཟང་པོ་བོན་གྱི་ལྟ་བ་ལས། ལྟ་བ་རང་གིས་བཅིངས་ཞེས་བྱའོ། །སྤྱི་ཀུན་ཏུ་བཟང་
པོ་བོན་གྱི་ལྟ་བ་འདི་ཐོས་ནས། མི་བསྒོམས་པར་སོ་སོའི་གནས་ནས། ལྷབ་ལྷུབ་ཀྱིས་
བརྒྱན་ནས་འཁྲུལ་པ་རྣམས་ཀྱི་བར་འཚམས་དང་། སེམས་ཅན་རྣམས་ཀྱི་ཁ་ལོ་དང༌།
དགེ་སྡིག་འཆོལ་བར་བློ་གཡེངས་ན། ཀུན་ཏུ་བཟང་པོ་བོན་གྱི་ལྟ་བ་ལས། ཁེང་
གྲགས་ཀྱིས་བཅིངས་ཞེས་བྱའོ། །སྤྱི་ཀུན་ཏུ་བཟང་པོ་བོན་གྱི་ལྟ་བ་འདི་ཐོས་ནས། མི་
བསྒོམ་པར་སོ་སོའི་གནས་ནས། ལྟ་བ་དེ་ལ་རྒྱབ་གཏད་ནས། སེམས་ཅན་གང་གི་
སྲོག་ལ་འཛེམ་བག་མེད་ན། ཀུན་ཏུ་བཟང་པོ་ལྟ་བོན་གྱི་ལྟ་བ་ལས། ཞེ་སྡང་གིས་
བཅིངས་ཞེས་བྱའོ། །སྤྱི་ཀུན་ཏུ་བཟང་པོ་བོན་གྱི་ལྟ་བ་འདི་ཐོས་ནས། མི་བསྒོམ་པར་
སོ་སོའི་གནས་ནས་ལྟ་བ་དེ་ཁོ་ན་ཁ་ཐོན་དུ་ཁྱེར་ནས། ཕ་རོལ་ལ་ཐེ་ཚོམ་རྒོད་ཅིང་།
བློ་ཆུང་ཁོང་དགེ་བ་རྣམས་ཀྱི་ངར་གཅོགས་ན། ཀུན་ཏུ་བཟང་པོ་ལྟ་བོན་གྱི་ལྟ་བ་
ལས། ང་རྒྱལ་གྱིས་བཅིངས་ཞེས་བྱའོ། །སྤྱིར་ཀུན་ཏུ་བཟང་པོ་བོན་གྱི་ལྟ་བ་འདི་ཐོས་
ནས། མི་བསྒོམས་པ་སོ་སོའི་གནས་ནས། ལྟ་བ་དེ་ལས་ཆེ་བསྙད་ནས། ལ་ཚོང་དང་
སློང་ཁྲོ་དང་ཁེ་སྤོགས་ལ་སེམས་འཕྱོས་ན། ཀུན་ཏུ་བཟང་པོ་བོན་གྱི་ལྟ་བ་ལས།
འདོད་ཆགས་ཀྱིས་བཅིངས་ཞེས་བྱའོ། །སྤྱི་ཀུན་ཏུ་བཟང་པོ་བོན་གྱི་ལྟ་བ་འདི་ཐོས་
ནས། མི་བསྒོམས་པར་སོ་སོའི་གནས་ནས། དྲན་པས་གཟུངས་སུ་མ་བཟུངས་ཏེ་
བརྗེད་ནས། ཀུན་ཏུ་བཟང་པོ་བོན་གྱི་ལྟ་བ་འདི། གཏི་མུག་གིས་བཅིངས་ཞེས་བྱའོ། །
སྤྱི་ཀུན་ཏུ་བཟང་པོ་བོན་གྱི་ལྟ་བ་འདི་ཐོས་ནས། མི་བསྒོམས་པར་སོ་སོའི་གནས་ནས།
ཆེ་ཆུང་དང་གཞན་དམས་པར་བྱ་བའི་ཐབས་ཤོམས་ན། ཀུན་ཏུ་བཟང་པོ་བོན་གྱི་ལྟ་
27

གསུང་རབ་སྒོ་མཛོད་རིན་པོ་ཆེའི་གླེགས་བམ། 136
བ་ལས། འཕྲག་དོག་གིས་བཅིངས་ཞེས་བྱའོ། །སྤྱི་ཀུན་ཏུ་བཟང་པོ་བོན་གྱི་ལྟ་བ་འདི་
ཐོས་ནས། མི་བསྒོམས་པར་སོ་སོའི་གནས་ནས། བརྟགས་ཤིང་སྒོམ་མོ་བའི་ལམ་དུ།
འདུ་བྱེད་གཞན་ལ་མི་ཚེ་ཟད་ན།། ཀུན་ཏུ་བཟང་པོ་བོན་གྱི་ལྟ་བ་ལས། ལེ་ལོ་དང་
བཏང་སྙོམས་ཀྱིས་བཅིངས་ཞེས་བྱའོ། །སྤྱི་ཀུན་ཏུ་བཟང་པོ་བོན་གྱི་ལྟ་བ་འདི་ཐོས་
ནས། མི་བསྒོམས་པར་སོ་སོའི་གནས་ན། མེད་ཀྱིས་དོགས་པའི་འདུ་ཤེས་ཀྱིས། ཡུལ་
ཞིང་ས་བརྐོས་དང་བེའུ་ལུག་དང་བཙའ་བསྐྱང་དང་། དེ་ལ་སེམས་གཡེངས་ནས་
འབྲལ་མ་ཕོད་ན། ཀུན་ཏུ་བཟང་པོ་བོན་གྱི་ལྟ་བ་ལས། སེར་སྣ་དང་འཇུངས་
འགེགས་ཀྱིས་བཅིངས་ཞེས་བྱའོ། །སྤྱི་ཀུན་ཏུ་བཟང་པོ་བོན་གྱི་ལྟ་བ་འདི་ཐོས་ནས།
མི་བསྒོམ་པར་སོ་སོའི་གནས་ནས། དོན་མེད་པའི་ལས་ལ་གཏོགས་འདོད་ཆེ་ཞིང་
ཁོང་རྩིང་ན། ཀུན་ཏུ་བཟང་པོ་བོན་གྱི་ལྟ་བ་ལས། སྤྱོད་པས་བཅིངས་ཞེས་བྱའོ།
ཀུན་ཏུ་བཟང་པོ་བོན་གྱི་ལྟ་བ་འདི་ཐོས་ནས། མི་བསྒོམས་པར་སོ་སོའི་གནས་ནས།
དགེ་བ་གང་གི་སྒོ་ནས་ཀྱང༌། རྩོལ་མི་ནུས་པར་སྦུངས་ཆུང་ན། ཀུན་ཏུ་བཟང་པོ་
བོན་གྱི་ལྟ་བ་ལས། མ་ནུས་པ་དང་མ་གྲུབ་པས་བཅིངས་ཞེས་བྱའོ། །སྤྱི་ཀུན་ཏུ་
བཟང་པོ་བོན་གྱི་ལྟ་བ་འདི་ཐོས་ནས། མི་བསྒོམས་པར་སོ་སོའི་གནས་ནས། གཡར་
གྱིས་བླངས་པ་རྗེས་སུ་མི་སོབ་ན། ཀུན་ཏུ་བཟང་པོ་བོན་གྱི་ལྟ་བ་ལས། དམ་ཚིག་
གིས་བཅིངས་ཞེས་བྱའོ། །སྤྱི་ཀུན་ཏུ་བཟང་པོ་བོན་གྱི་ལྟ་བ་འདི་ཐོས་ནས། མི་
བསྒོམས་པར་སོ་སོའི་གནས་ནས། འདོད་པས་ལོག་པར་གཡེམས་པ་ལ་དད་ཆེ་ན།
ཀུན་ཏུ་བཟང་པོ་བོན་གྱི་ལྟ་བ་ལས། འཁྲིག་ཅིང་སྦྱོར་བའི་འདོད་ཆགས་ཀྱིས་
བཅིངས་ཞེས་བྱའོ། །སྤྱིར་ཀུན་ཏུ་བཟང་པོ་བོན་གྱི་ལྟ་བ་འདི་ཐོས་ནས། མི་བསྒོམས་
པར་སོ་སོའི་གནས་ནས། བསྒོམས་མོ་བརྣོ་བའི་ལམ་དུ། སྒོམས་པའི་དབང་མེད་པ་
བྱུང་སྟེ། དེ་ཕན་ཆད་མ་འཕྲད་ན། ཀུན་ཏུ་བཟང་པོ་བོན་གྱི་ལྟ་བ་ལས། ལས་འཕྲོ་
28

སེམས་སྡེ།
༼ཁ༽
བཅིངས་ཚད་ཀྱི་ལེའུ།
ཡིས་བཅིངས་ཞེས་བྱའོ། ༧ །འདི་ནས་མར་ན་སྒོམ་དུ་སོང་བ་ལ། བཅིངས་ཚད་
བརྒྱད་ཀྱིས་བཅིངས་པ་སྟོན་ཏེ། ། སེམས་ཉིད་རྣམ་པར་རྟོག་པས་རྡུལ་ཀྱང་མེད་པའི་
ལྟ་བས་མ་ཟིན་ཏེ་བཅིངས་ཟེར་ན།
འཛིན་གྱིས་བཅིངས་ཞེས་བྱའོ། །དེ་ནི་ལུས་དམུ་རྫོངས་ན་གནས་ཀྱང་། སེམས་སོ་
མཚམས་ན་སྒུགས་ཅེས་བྱའོ། །དེས་སྒོམ་དུ་མི་གཏུབ་བོ། །སེམས་ཉིད་མ་ཡེངས་པ་
ལས་མ་གཡོས་པའི་ལྟ་བས་མ་ཟིན་ཏེ་བཅིངས་ཟེར་ན། ཀུན་ཏུ་བཟང་པོ་བོན་གྱི་ལྟ་
བ་ལས། གཉིད་ཆང་དང་བྱིང་རྨུགས་ཀྱིས་བཅིངས་ཞེས་བྱའོ། །དེ་ནི་ལུས་མཁའ་
གསལ་ན་གནས་ཀྱང་། སེམས་མུན་རུམ་གྱིས་གཏིབས་ཞེས་བྱའོ། །དེས་སྒོམ་དུ་མི་
འདོད་དོ། །སེམས་ཉིད་མཉམ་པ་ཆེན་པོའི་ངང་ལས། སྟོར་བྲལ་མེད་པའི་ལྟ་བས་མ་
ཟིན་ཏེ་བཅིངས་ཟེར་ན། ཀུན་ཏུ་བཟང་པོ་བོན་གྱི་ལྟ་བ་ལས། དེ་ནས་གཡེན་ཕྱོགས་
༼འཕྱོས་༽ཀྱིས་བཅིངས་ཞེས་བྱའོ། །དེ་ནི་ལུས་གླང་རྒན་བས་གཡུང་ཏེ། སེམས་རྟ་རྒོད་
བས་གཡེར་ཞེས་བྱའོ། །དེས་སྒོམ་དུ་མི་འདོད་དོ། །སེམས་ཉིད་ཟད་པ་མེད་པའི་ཀློང་
དུ། བདེན་པ་དོན་གྱི་མཆོག་ལ་སྤྱོད་པའི་ལྟ་བས་མ་ཟིན་ཏེ་བཅིངས་ཟེར་ན། ཀུན་ཏུ་
བཟང་པོའི་བོན་གྱི་ལྟ་བའི་དོན་མ་རྟོགས་ཏེ། འདོད་སེམས་ཀྱིས་བཅིངས་ཞེས་བྱའོ། །
དེ་ནི་ལུས་དགོན་པ་ན་གནས་ཀྱང༌། སེམས་ཚོང་དུས་ན་འཁྱམས་ཞེས་བྱའོ། །དེས་
སྒོམ་དུ་མི་འདོད་དོ། །སེམས་ཉིད་ཐོགས་པ་མེད་པའི་ཡེ་ཤེས་ཀྱིས། བཙལ་བ་མེད་
པར་ལྷུན་གྱིས་གྲུབ་པའི་ལྟ་བས་མ་ཟིན་ཏེ་བཅིངས་ཟེར་ན། དེ་ནི་ཀུན་ཏུ་བཟང་
པོའི་བོན་གྱི་ལྟ་བ་འདི་ཡི་དོན་མ་རྟོགས་ཏེ། ལས་དང་བྱེ་བྲག་གིས་བཅིངས་ཞེས་
བྱའོ། །དེ་ནི་ལུས་རྗེ་ས་ལ་འདུག་ཀྱང་། སེམས་བྲན་ས་ནས་འཁོལ་ཞེས་བྱའོ། །དེས་
སྒོམ་དུ་མི་འདོད་དོ། །སེམས་ཉིད་ཐམས་ཅད་མཁྱེན་པའི་ཡེ་ཤེས་ལས། འདི་ཞེས་བྱ་
བའི་གཏད་མི་འཆའ་བའི་ལྟ་བས་མ་ཟིན་ཏེ་བཅིངས་ཟེར་ན། ཀུན་ཏུ་བཟང་པོ་བོན་
སྤྱིར་ཀུན་ཏུ་བཟང་པོ་བོན་གྱི་ལྟ་བ་ལས། རྟོག་
29

གསུང་རབ་སྒོ་མཛོད་རིན་པོ་ཆེའི་གླེགས་བམ།
136
གྱི་ལྟ་བའི་དོན་མ་རྟོགས་ཏེ། ཆགས་པས་བཅིངས་ཞེས་བྱའོ། །དེ་ནི་ལུས་འཕུར་
སྟབས་དང་ཆས་ནས་ཀྱང་། སེམས་གཏིང་རྡོ་དང་བྲག་ཅེས་བྱའོ། །དེས་སྒོམ་དུ་མི་
འདོད་དོ། །སེམས་ཉིད་ཐུགས་རྗེ་ཆེན་པོ་སྤྱི་ཁྱབ་ལས་མཉམ་པའི་ལྟ་བས་མ་
བས་མ་ཟིན་ཏེ་
བཅིངས་ཟེར་ན། ཀུན་ཏུ་བཟང་པོ་བོན་གྱི་ལྟ་བའི་དོན་མ་རྟོགས་ཏེ། གདུང་སེམས་
ཀྱིས་བཅིངས་ཞེས་བྱའོ། །དེ་ནི་ལུས་ཡང་དབེན་ན་འདུག་ཀྱང་། སེམས་གཉེན་བཤེས་
དང་འགྲོགས་ཅེས་བྱའོ། །དེས་སྒོམ་དུ་མི་འདོད་དོ། །སེམས་ཉིད་འདུ་ཤེས་མི་འཇུག་
པ་ལས། མ་བཅོས་པའི་ལྟ་བས་མ་ཟིན་ཏེ་བཅིངས་ཟེར་ན། ཀུན་ཏུ་བཟང་པོ་བོན་གྱི་
ལྟ་བའི་དོན་མ་རྟོགས་ཏེ། བསླད་པ་དང་འཁྲུལ་པས་བཅིངས་ཞེས་བྱའོ། །དེ་ནི་ལུས་
ཀྱིས་སྒོར་ཕྱིན་ཀྱང་། སེམས་ཀྱིས་ཕུག་མ་བརྡོལ་ཞེས་བྱའོ། །དེས་སྒོམ་དུ་མི་འདོད་
དོ། ༧ །འདི་ནས་མར་ནི་ཁྲོལ་ཚད་ཉི་ཤུ་རྩ་གཉིས་གང་གིས་ཁྲོལ་བ་སྟོན་ཏེ། ཀུན་ཏུ་
བཟང་པོ་བོན་གྱི་ལྟ་བ་འདི་ཐོས་པས། དགེ་བ་རྣམས་ནི་དང་དུ་བླངས། སྡིག་པ་
རྣམས་ནི་རྒྱབ་ཏུ་བསྐྱུར་ནས་སྒོམ་དུ་སོང་ན། ལས་དགེ་སྡིག་གཉིས་ཀྱི་འབྲས་བུ་ཇི་
ལྟར་སྨིན་པའི་དོན་རྟོགས་པས་ཁྲོལ་བའོ། །སྤྱི་ཀུན་ཏུ་བཟང་པོ་བོན་གྱི་ལྟ་བ་འདི་
ཐོས་ནས། འཁྲུལ་པ་རྣམས་ཀྱི་བར་མཚམས་དང་། ཉེ་དྲུང་གི་ཆེད་བོར་ནས་སྒོམ་དུ་
སོང་ན་གཉེན་རྣམས་སྒྱུ་མར་ཤེས་པས། གཉེན་ལ་མ་ཆགས་པའི་དོན་རྟོགས་ནས་
དོན་གྱིས་ཁྲོལ་བའོ།